2011.7.29. Az Európai Unió Hivatalos Lapja L 197/17 A BIZOTTSÁG VÉGREHAJTÁSI HATÁROZATA (2011. július 28.) a tagállamok által a 92/79/EGK és a 92/80/EGK tanácsi irányelv alapján benyújtandó, a dohánygyártmányokra kivetett jövedéki adó szerkezetére és adókulcsaira vonatkozó statisztikai adatok jegyzékéről (az értesítés a C(2011) 5291. számú dokumentummal történt) (2011/480/EU) AZ EURÓPAI BIZOTTSÁG, tekintettel az Európai Unió működéséről szóló szerződésre, tekintettel a cigaretták adójának közelítéséről szóló, 1992. október 19-i 92/79/EGK tanácsi irányelvre (!) és különösen annak 4. cikke (3) bekezdésére, tekintettel a cigarettán kívüli dohánygyártmány adójának köze- lítéséről szóló, 1992. október 19-i 92/80/EGK tanácsi irány- elvre (7) és különösen annak 4. cikke (3) bekezdésére, mivel: (1) — A 92/79/EGK és a 92/80/EGK irányelv értelmében a Bizottság négyévente olyan jelentést nyújt be a Tanácsnak a dohánygyártmányokra kivetett jövedéki adó kulcsaira és szerkezetére vonatkozóan, amely figyelembe veszi a belső piac megfelelő működését, a jövedékiadó-kulcsok reál- értékét és a Szerződés szélesebb körű célkitűzéseit. 2) — A jelentésnek különösen azokra az információkra kell támaszkodnia, amelyeket a tagállamok az egyes korábbi naptári években forgalomba hozott dohánygyártmányok összességére vonatkozóan benyújtanak. (33 — Annak érdekében, hogy kellő időben elegendő infor- máció álljon rendelkezésre a 92/79/EGK és a 92/80/EGK irányelv 4. cikkének (1) bekezdésében említett jelentés elkészítéséhez, valamint hogy a fejleményekre dinamiku- sabban lehessen reagálni, indokolt, hogy a tagállamok a () HL L 316., 1992.10.31., 8. o. (Ő) HL L 316., 1992.10.31., 10. o. statisztikai adatokat évente nyújtsák be. Az adatok a tagállamok által a súlyozott kiskereskedelmi átlagár kiszá- mitása céljából összegyűjtött adatokon alapulhatnak. (4 — Az e határozatban előírt intézkedések összhangban vannak a Jövedékiadó-bizottság véleményével, ELFOGADTA EZT A HATÁROZATOT: 1. cikk A tagállamok a 92/79/EGK, illetőleg a 92/80/EGK irányelv 4. cikke (3) bekezdésének alkalmazása céljából a Bizottság rendelkezésére bocsátják az e határozat mellékletében felsorolt éves statisztikai adatokat. E statisztikai adatok az előző naptári évben forgalomba hozott dohánygyártmányok összességére kiterjednek. 2. cikk Ennek a határozatnak a tagállamok a címzettjei. Kelt Brüsszelben, 2011. július 28-án. a Bizottság részéről Algirdas SEMETA a Bizottság tagja